CELEX: 62020TN0718
Language: et
Date: 2020-12-05 00:00:00
Title: Kohtuasi T-718/20: 5. detsembril 2020 esitatud hagi – WIZZ Air Hungary versus komisjon

15.2.2021   
            
            
               ET
            
            
               Euroopa Liidu Teataja
            
            
               C 53/46
            
         
      5. detsembril 2020 esitatud hagi – WIZZ Air Hungary versus komisjon
      (Kohtuasi T-718/20)
      (2021/C 53/62)
      Kohtumenetluse keel: inglise
      
         Pooled
      
      
         Hageja: WIZZ Air Hungary Légiközlekedési Zrt. (WIZZ Air Hungary Zrt.) (Budapest, Ungari) (esindajad: advokaadid E. Vahida, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 24. veebruari 2020. aasta otsus (EL) riigiabi asjas SA.56244 – Päästmisabi Taromile (1); ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et päästmisabi Taromile ei vasta Euroopa Komisjoni päästmise ja ümberkorraldamise suunistes (2) ette nähtud kokkusobivuse tingimusele, et päästmisabi peab aitama kaasa tegelikku ühist huvi pakkuva eesmärgi saavutamisele, kuna komisjon ei hinnanud Taromi tähtsust riigisisesel ja rahvusvahelisel lennutransporditurul ja Taromi asendamise tõenäosust.
               
            
                  2.
               
               
                  Teine väide, et päästmisabi ei vasta päästmise ja ümberkorraldamise suunistes sätestatud ühekordse abi tingimusele, kuna Taromi varasem ümberkorraldamisperiood kestis aastani 2019, st vähem kui 10 aastat enne seda, kui Euroopa Komisjon kiitis oma 24. veebruari 2020. aasta otsusega heaks uue päästmisabi Taromile.
               
            
                  3.
               
               
                  Kolmas väide, et vaatamata tõsistele raskustele ei algatanud Euroopa Komisjon ametlikku uurimismenetlust ning rikkus hageja menetlusõigusi.
               
            
                  4.
               
               
                  Neljas väide, et Euroopa Komisjon rikkus oma põhjendamiskohustust.
               
            
         (1)  ELT 2020, C 310, lk 3.
      
         (2)  Suunised raskustes olevate mittefinantsettevõtjate päästmiseks ja ümberkorraldamiseks antava riigiabi kohta (ELT 2014, L 249, lk 1).